Johan Golden

Johan Derussy Golden (født 1974) er en norsk komiker, musiker og programleder i radio og fjernsyn. Han er best kjent som fast paneldeltager i Nytt på nytt på NRK. 

 Bakgrunn og virke 
Han er født den 9. juni 1974 på Guadeloupe i Karibia og oppvokst på Kjelsås i  Oslo med røtter på Berby, sør for Halden. Hans far er fra Karibia og har aner fra Afrika. Golden er norsk og fransk statsborger.Anette Aasheim: Det er ikke en menneskerett å gå gjennom livet uten å føle seg krenket - Portrettintervju i Aftenposten/Lørdag 8. august 2020 Han er gift med skuespiller Tuva Hølmebakk. De har to sønner. 

Golden ble kjent gjennom radioprogrammet XL på NRK P3. Sammen med Atle Antonsen ledet han mellom 2001 og 2002 tv-programmet En L.U.N. aften med Golden og Antonsen på Metropol TV og senere radioprogrammene Kommisjonen (2004 – 2008) på Kanal 24 og Misjonen (siden 2008) på P4. Fra høsten 2006 til våren 2015 var han programleder i Golden Goal på TV 2 sammen med Henrik Elvestad.Golden og Elvestad tok gravøl for Golden Goal: – Vi hadde drømmejobben. tv2.no (7. mai 2015) Fra 2015 er han fast deltaker i NRKs TV-program Nytt på nytt.

Høsten 2014 hadde Golden premiere på sin stand-up-komedie-forestilling Diktator. For forestillingen vant han Komiprisen 2015 i klassen for årets standupkomiker. Forestillingen ble i tillegg nominert i klassen årets sceneforestilling.

Golden sto øverst på Det Politiske Partis liste i Oslo, samt partiets statsministerkandidat under stortingsvalget 2001. Hans personlige valgspråk var da: «Din slave på Tinget». Han er også medlem av bandet DDR.

Han er etter eget utsagn «Norges hviteste neger» og har deltatt i offentlig debatt om bruken av ordet, der han har forsvart bruken av betegnelsen «neger».

 TV-opptredener 
 XLTV (1998–99) Fast deltaker
 TvTv (1999) Fast deltaker
 Mandagsklubben (2000) Utegående reporter
 En L.U.N. aften med Golden og Antonsen (2001–2002) Programleder
 Golden Goal  (2006–2015) Programleder
 Nytt på nytt (2015–) Fast paneldeltaker
 Golden vs. Zuckerberg, dokumentar om søksmål mot Meta

 Radioprogram 
 XL
 Kommisjonen (2004–2008) Programleder
 Misjonen (2008–) Programleder
 Diskografi 
 Kommisjonen med Antonsen & Golden – Bableperler (2006), med Atle Antonsen
 DDR 
 Norwegische Superknüller (2001)
 Das War Das (2009)
Singler
 Zeichentrick Helden/Die Bergregeln (2001)
 XL 
 XLCD (1999)
 Deltar på 
 ESS Engros: Latterkuler – Norske humorklassikere i 50 år (2013)

 Referanser 

 Eksterne lenker 




Kategori:Norske komikere
Kategori:Norske TV-programledere
Kategori:Norske radioprogramledere
Kategori:Programledere for TV 2
Kategori:Personer tilknyttet NRK
Kategori:Programledere for NRK Radio
Kategori:Norske musikere
Kategori:Norske podkastere
Kategori:Personer fra Guadeloupe